ȘTIU, 8 iunie 2021, cu Bogdan Hofbauer și Ioana Țigănilă.
Kafka trebuie readus la viață și făcut Ministrul Absurdului în Guvernul Cîțu. Guvernul României dă bani ca să se poată lăuda că a primit bani. Pentru 29 de miliarde de euro primite – dă 29 de milioane. Ai câștigat continuă, ai pierdut continuă. N-a reușit să vaccineze 5 milioane de români până la 1 iunie, Cîțu își propune să aibă 10 milioane până la 1 august. De-am mai duce-o pân-la vară…. Lipsesc 125 de milioane de euro. Autoritatea de Supraveghere Financiară a descoperit că City Insurance – liderul asigurărilor auto din România – a mințit că are bani pentru despăgubiri. Imaginile zilei vin din Franţa. Președintele Macron a fost pălmuit peste faţă de un protestatar, în timpul unei vizite în țară. Bodyguarzii l-au salvat din mâinile celor furioși. Drama în Mecca micilor – celebrul popas Dedulești din Argeș a fost călcat de Protecția Consumatorilor. 80 la sută din vânzători aveau probleme. Clienții sunt invitați de vineri la Obor, în București – te vaccinezi și primești o porție de mici gratis. Războiul banilor – un episod nemaîntâlnit. Ciugud e Comuna din România care a trecut de partea lui Musk și îl sfidează pe Trump. Și-a făcut criptomonedă.
Juriul emisiunii a fost alcătuit din: Nadina Zisu, Raisa Humeniuc și Radu Negoiță (arhitect).